Tasekla Taqbaylit d tin i d-yelḥan s wudem n timawit seg zik akken dyenna Imarazen Mussa (2006 : 06) :  Tasekla-agi akken ma tella tettruḥu seg yimi ɣer tmezzuɣt, d ay-agi i tt-yeǧǧan tezger idurar d yisafen, ussan d yiseggasen, akken ad taweḍ si lǧil ɣer wayed , almi d-tiweḍ ɣer tira di tallit n unekcum arumi ɣer tmurt n Lezzayer anda ad naf aɣerbaz n yirumiyen yeslal-d imusnawen imenza i yerran tasekla Taqbaylit si timawit ɣer tira am Boulifa d ubabat n tsekla Taqbayli Belɛid At Ɛli.